
Către,

Comisia pentru administraţie publică, amenajarea teritoriului şi echilibru ecologic
AVIZ

asupra proiectului de Lege privind respingerea Ordonanţei de urgenţă a Guvernului nr.114/2007 pentru modificarea şi completarea Ordonanţei de urgenţă a Guvernului nr. 195/2005 privind protecţia mediului

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare,în procedură de urgenţă cu proiectul de Lege privind respingerea Ordonanţei de urgenţă a Guvernului nr.114/2007 pentru modificarea şi completarea Ordonanţei  de urgenţă a Guvernului nr. 195/2005 privind protecţia mediului, transmisă cu adresa nr.Pl.-x 909  din 19 decembrie 2007 şi înregistrată sub nr.24/674/20.12.2007.

Potrivit prevederilor art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.


Consiliul Legislativ, cu avizul nr.1426/16.10.2007, a avizat favorabil propunerea legislativă şi de asemenea şi Senatul a avizat favorabil propunerea legislativă în şedinţa din 12 decembrie 2007.

Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de Lege privind respingerea Ordonanţei de urgenţă a Guvernului nr.114/2007 pentru modificarea şi completarea Ordonanţei de urgenţă a guvernului nr.195/2005 privind protecţia mediului,  în şedinţa din 31 ianuarie 2008. 

Faţă de cele de mai sus, membrii comisiei au hotărât în unanimitate avizarea favorabilă a proiectul de Lege în forma prezentată de Guvern.
 În raport cu obiectul şi conţinutul său, proiectul de lege face parte din categoria legilor organice.

          PREŞEDINTE, 

              Dr. Atilla KELEMEN

                                           Vasile MOCANU 

